ప్రత్యర్థి వారీగా భారత మహిళల క్రికెట్ జట్టు రికార్డు

భారత మహిళల జాతీయ క్రికెట్ జట్టు అంతర్జాతీయ మహిళల క్రికెట్‌లో భారతదేశానికి ప్రాతినిధ్యం వహిస్తుంది. ఇంటర్నేషనల్ క్రికెట్ కౌన్సిల్ (ICC) పూర్తి సభ్యురాలైన ఈ జట్టును భారత క్రికెట్ నియంత్రణ మండలి (BCCI) నిర్వహిస్తుంది.  భారత మహిళల జాతీయ క్రికెట్ జట్టు తొలిసారిగా 1976లో స్వదేశంలో వెస్టిండీస్‌తో ఆరు మ్యాచ్‌ల టెస్ట్ సిరీస్‌లో ఆడింది. పాట్నాలోని మొయిన్-ఉల్-హక్ స్టేడియంలో జరిగిన నాల్గవ మ్యాచ్‌లో వారు తమ మొదటి విజయాన్ని నమోదు చేసుకున్నారు; అయితే, ఆరో మ్యాచ్‌లో ఓడిపోవడంతో సిరీస్‌ సమమైంది.  2002లో దక్షిణాఫ్రికాతో జరిగిన వన్-ఆఫ్ సిరీస్‌లో భారత్ తమ తొలి విదేశీ విజయాన్ని సాధించింది.  2022 అక్టోబరు నాటికి, వారు ఐదు వేర్వేరు ప్రత్యర్థులపై  ఆస్ట్రేలియా, ఇంగ్లాండ్, దక్షిణాఫ్రికా, న్యూజిలాండ్, వెస్టిండీస్ -38 టెస్ట్ మ్యాచ్‌లు ఆడారు. విజయాల విషయానికొస్తే, వారు ఇంగ్లండ్, దక్షిణాఫ్రికాపై రెండేసి విజయాలతో అత్యంత విజయవంతమయ్యారు.  

1978 ప్రపంచ కప్‌లో భారతదేశం తమ మొదటి మహిళల వన్డే అంతర్జాతీయ క్రికెట్ (WODI) మ్యాచ్‌ ఇంగ్లాండ్‌తో ఆడింది,  గ్రూప్ దశలో మిగిలిన రెండు గేమ్‌లలో ఓడిపోవడంతో వారు పట్టికలో దిగువన నిలిచారు.   1982 ప్రపంచ కప్‌లో, నేపియర్‌లోని మెక్‌లీన్ పార్క్‌లో 79 పరుగుల తేడాతో ఇంటర్నేషనల్ XIని ఓడించి వారి మొట్టమొదటి WODI మ్యాచ్‌లో విజయం సాధించింది.   భారతదేశపు మొదటి విదేశీ WODI సిరీస్ విజయం 1994-95 న్యూజిలాండ్ మహిళల సెంటెనరీ టోర్నమెంట్‌లో వచ్చింది. 1999 ఇంగ్లాండ్ పర్యటనలో వారు WODI సిరీస్‌ను గెలుచుకున్నారు.  వారు 2005, 2017 ప్రపంచ కప్ టోర్నమెంట్‌లలో రన్నరప్‌గా నిలిచారు.  2022 అక్టోబరు నాటికి, వారు పన్నెండు వేర్వేరు ప్రత్యర్థులతో 301 WODIలు ఆడారు. అత్యధిక విజయాలు (164) సాధించిన జట్లలో నాల్గవ స్థానంలో ఉన్నారు;  T20 ఫార్మాట్‌లో వారు 81 విజయాలతో, అత్యంత విజయవంతమైన ఐదవ జట్టు.  2006 ఆగస్టులో ఇంగ్లండ్‌తో జరిగిన మొదటి మహిళల ట్వంటీ20 ఇంటర్నేషనల్ (WT20I) నుండి, భారతదేశం 151 మ్యాచ్‌లు ఆడింది.  బంగ్లాదేశ్‌పై పదకొండు విజయాలతో అత్యంత విజయవంతమయ్యారు.  2009, 2010 ICC మహిళల ప్రపంచ ట్వంటీ20 టోర్నమెంట్‌లలో సెమీ-ఫైనల్ దాకా వెళ్ళారు.

కీ

టెస్ట్ క్రికెట్

వన్ డే ఇంటర్నేషనల్

ట్వంటీ20 ఇంటర్నేషనల్

మూలాలు 

క్రికెట్ రికార్డులు గణాంకాలు